《沪上送丁叔雅户部归岭南》
清代·吴保初

目尽寥天一鹤归，客中送客倍依依。神州多故交游尽，沧海横流国事非。

梅福上书愁未达，朱云请剑愿空违。翠华近有蒙尘恸，何日回銮望六飞。

作者简介：（1869—1913）安徽庐江人，字彦复，号君遂。吴长庆子。荫生。官刑部主事，与刚毅争一案，愤而自脱公服出署。弃官后居上海，曾电请西太后归政光绪帝。后以唐才常事牵连，避往日本年余而归。工诗文，与陈衍等相酬和。有《未焚草》、《北山楼诗文集》。